Traian Băsescu i-a transmis lui Liviu Dragnea în care îi cere să se gândească la impactul propunerii lui Sevil Shhadeih ca prim-ministru asupra relaţiilor României cu aliaţii său din NATO şi Uniunea Europeană

Traian Băsescu îi propune preşedintelui PSD un exerciţiu de imaginaţie legat de propunerea pentru postul de prim-minstru.

”Să presupunem că eu, Traian Băsescu, aş fi fost în situaţia de a propune un Prim-ministru. Să presupunem că aş fi propus numele unei prietene apropiate, chiar al unei finuţe, cu o excelentă reputaţie profesională, dar cu zero experienţă politică, după ce toată campania aş fi atacat ideea de tehnocrat în guvern şi mi-aş fi exhibat creştinismul ortodox. Să presupunem că soţul doamnei propuse de mine ar fi fost sirian, cu cetăţenia obţinută peste rând (precum Omar Haisam - vajnic PSD-ist sirian), simpatizant deschis al organizaţiei teroriste Hezbollah, dar şi al regimului sirian al lui Bashar al-Assad (...) Ce ai fi spus tu, propagandiştii PSD , «patrioţii» de serviciu, Bolcaş, Abraham, Roşca Stănescu, Pelican, Troncotă, Pricină, Hadăr etc, etc.? Probabil că eticheta de «trădător de neam şi ţară» ar fi fost una dintre cele mai blânde”, a scris Băsescu pe Facebook.

În al doilea rând, fostul preşedinte îl avertizează pe Liviu Dragnea asupra consecinţelor pe plan extern în cazul în care Shhaideh devine prim-ministru. ”Ce crezi că spun aliaţii noştri din NATO şi UE despre o astfel de desemnare? Cum crezi că stăm cu încrederea? Crăciun fericit, Dragnea!”, a conchis preşedintele.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.